CELEX: 32005R1909
Language: lv
Date: 2005-11-23 00:00:00
Title: Komisijas Regula (EK) Nr. 1909/2005 (2005. gada 23. novembris), ar ko slēdz konkursa procedūru par ievedmuitas nodokļa samazinājumu, ko piemēro, ievedot Spānijā kukurūzu no trešām valstīm

24.11.2005   
            
            
               LV
            
            
               Eiropas Savienības Oficiālais Vēstnesis
            
            
               L 305/3
            
         
      KOMISIJAS REGULA (EK) Nr. 1909/2005
   (2005. gada 23. novembris),
   ar ko slēdz konkursa procedūru par ievedmuitas nodokļa samazinājumu, ko piemēro, ievedot Spānijā kukurūzu no trešām valstīm
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1), un jo īpaši tās 12. panta 1. punktu,
   tā kā:
   
               (1)
            
            
               Ievērojot Kopienas starptautiskās saistības daudzpusējo tirdzniecības sarunu Urugvajas kārtas satvarā (2), jāparedz nosacījumi, ar kādiem Spānijā ievest noteiktu daudzumu kukurūzas.
            
         
               (2)
            
            
               Komisijas 1995. gada 26. jūlija Regulā (EK) Nr. 1839/95, kas apstiprina noteikumus, ar kādiem var iesniegt pieteikumus par tarifa kvotām kukurūzas un sorgo ievešanai Spānijā un kukurūzas ievešanai Portugālē (3), paredzēts noteiktu 2. pantā minētu aizstājproduktu ievedumus iegrāmatot, ņemot vērā kvotās pieejamos daudzumus.
            
         
               (3)
            
            
               Ar Komisijas Regulu (EK) Nr. 1808/2005 (4) uzsāka konkursa procedūru par ievedmuitas nodokļa samazinājumu, ko piemēro, ievedot Spānijā kukurūzu no trešām valstīm.
            
         
               (4)
            
            
               Regulas (EK) Nr. 1839/95 1. pantā paredzētajai gada kvotai atbilstīgais daudzums ir sasniegts, un tādēļ ir jāslēdz konkursa procedūra un jāatceļ Regula (EK) Nr. 1808/2005.
            
         
               (5)
            
            
               Šajā regulā paredzētie pasākumi ir saskaņā ar Labības pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   1.   Slēdz atbilstīgi Regulai (EK) Nr. 1808/2005 uzsākto konkursa procedūru par Regulas (EK) Nr. 1784/2003 12. panta 2. punktā minētā ievedmuitas nodokļa samazinājumu, ko piemēro kukurūzas ievešanai Spānijā.
   2.   Atceļ Regulu (EK) Nr. 1808/2005.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 23. novembrī
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 270, 21.10.2003., 78. lpp. Regulā grozījumi izdarīti ar Komisijas Regulu (EK) Nr. 1154/2005 (OV L 187, 19.7.2005., 11. lpp.).
   
      (2)  OV L 336, 23.12.1994., 22. lpp.
   
      (3)  OV L 177, 28.7.1995., 4. lpp. Regulā jaunākie grozījumi izdarīti ar Regulu (EK) Nr. 1558/2005 (OV L 249, 24.9.2005., 6. lpp.).
   
      (4)  OV L 291, 5.11.2005., 3. lpp.